Tupoljev Tu-16

Tupoljev Tu-16 (NATO oznaka: Badger) je bil podzvočni dvomotorni strateški bombnik, ki so ga zasnovali v biroju Tupoljev. V uporabi je bil več kot 50 let, Kitajska ga je licenčno gradila kot Xian H-6, ki je še vedno v uporabi. V poznih 1940ih je Sovjetska zveza zaostajala za ZDA na področju strateških bombnikov. Edini sovjetski bombnik z dolgim dosegom je bil Tu-4 'Bull', ki je popolna kopija ameriškega Boeing B-29 Superfortress. Novi turboreaktivni motorji Mikulin AM-3 so omogočali razvoj novega težkega in hitrega bombnika. Tupoljev je začel delati na Tu-88 ("zrakoplov N") prototipu leta 1950. Prvič je poletel 27. aprila 1952. To letalo je premagalo konkurenta Il-46 in Tupoljev je dobil pogodbo za proizvodnjo decembra 1952. V uporabo je vstopil leta 1954 in dobil oznako Tu-16. Tu-16 je imel velika krila z naklonom in dva motorja Mikulin AM-3 nameščena v korenih kril. Lahko je bil oborožen z veliko 9-tonsko bombo FAB-9000 (ruski ekvivalent Grand Slam bombi). Dolet je bil okrog 4500 kilometrov. Sprva je bil namenjen za let na velikih višinah in nošenju prostopadajočih bomb. Pozneje v sredini 1950. let so ga oborožili z manevrirnimi raketami kot je AS-1. Te rakete so bile na izgled podobne lovcu Mikojan-Gurevič MiG-15 in so bile lahko obrožene s konvencionalno bojno glavo ali pa jedrsko konico. Doseg raket bil okrog 140 kilometrov. Primarni cilj so bile letalonosilke in druge površinske ladje Ameriške mornarice. S časom so Tu-16 nadgradili z novejšimi orožji. Tu-16 so gradili v različnih verzijah: bombnik, izvidniška, za patruliranje morja, elektronsko izvidništvo - ELINT, elektronske bojevanje - ECM. Skupaj je bilo v letih 1954–1962 v treh tovarnah v Sovjetski zvezi zgrajenih 1507 letal. Zgradili so tudi civilno verzijo Tupoljev Tu-104. Na Kitajskem ostaja v uporabi več kot 120 licenčnih Xian H-6. Tehnične specifikacije (Tu-16) Splošne značilnosti Posadka: 6–7 Dolžina: 34,80 m (114 ft 2 in) Razpon kril: 33,00 m (108 ft 3 in) Višina: 10,36 m (34 ft 0 in) Površina kril: 165 m2 (1.780 sq ft) Teža praznega letala: 37.200 kg (82.012 lb) Bruto teža: 76.000 kg (167.551 lb) Maks. vzletna teža: 79.000 kg (174.165 lb) Pogon letala: 2 × Mikulin AM-3 M-500 turboreaktivni motor, 932 kN (210.000 lbf) potisk motorjev vsak Zmogljivost Maks. hitrost: 1.050 km/h (652 mph; 567 kn) Doseg: 7.200 km (4.474 mi; 3.888 nmi) Višina leta: 12.800 m (41.995 ft) Obremenitev kril: 460 kg/m2 (94 lb/sq ft) Razmerje potisk/teža: 0,24Oborožitev Strelno orožje: 6–7 × 23 mm top Afanasev Makarov AM-23 Izstrelki: 2 × Raduga KS-1 Komet (AS-1 Kennel) protiladijska raketa 1 × Raduga K-10S (AS-2 Kipper) protiladijska raketa 2 × Raduga KSR-5 (AS-6 Kingfish) protiladijska raketa Bombe: 9 000 kg (20 000 lb) prostopadajočih bomb Glej tudi Xian H-6 Tupoljev Tu-104 Tupoljev Tu-124 B-47 Stratojet Vickers Valiant Handley Page Victor Avro Vulcan Sklici Bibliografija Russian Strategic Nuclear Forces,edited by Pavel Podvig, The MIT Press, 2001. Soviet Military Power: 1983, 1984, 1986, 1987, 1988 Ту-16. Ракетно-бомбовый ударный комплекс Советских ВВС, Voyna v Vozduhye series no 26 Zunanje povezave Global Security.org FAS on the Tu-16 Xian H-6 Badger H-6 Medium Bomber http://airwar.ru/ – Ugolok Neba (Russian language) H-6H and H-6K Cruise Missile Bomber, AirForceWorld.com Arhivirano 2015-03-03 na Wayback Machine.